Folketing
2011-02-02

Vi kæmpede for at få et afdelingskontor i Thisted for at kunne bevare en retsinstans, der kunne behandle domsmandssager og civile sager med mange lokale vidner. Det var faktisk det primære i det, og det er jo også den slags sager, der i mange situationer er advokaternes arbejdsopgaver. Jeg har set masser af breve, der er skrevet til forskellige borgmestre rundtomkring for at gøre dem opmærksom på alt det her med de borgernære sager, og man har endda nogle steder spurgt, om der ikke kunne stilles et kontor til rådighed, så der kunne foretages den slags sager der. Det var ikke meningen med et afdelingskontor, men det blev det jo til, fordi man ikke kunne lave en egentlig Thisted Ret. Det ville have været det mest rimelige, men der var jo det der med, at man sagde, at den så skulle flyttes til Holstebro, altså 110-120 km væk.